Undervisning i sikkerhed på jagt med filmen ’Vådeskud’ - Danmarks Jægerforbund
/Undervisning i sikkerhed på jagt med filmen ’Vådeskud’
Undervisning i sikkerhed på jagt med filmen ’Vådeskud’
Vådeskud er en spændende og realistiske film om sikkerhed på jagt lavet af svenske Gerold Bergs. Filmen omhandler både riffel- og hagljagt, og er bearbejdede til de danske jægere af Danmarks Jægerforbund. Om end filmen Vådeskud har en del år på bagen, står budskabet om sikkerhed lige så knivskarpt i dag.
Filmen portrætterer en lang række jagtsituationer, hvor jægere på troværdig vis kommer i uføre med dårlig og farlig våbenhåndtering. Med en varighed på cirka 20 minutter er filmen et særdeles passende input til undervisningen i jagtsikkerhed, og den ligger op til mange vigtige samtaler om sikkerhed ved jagt i undervisningslokalet. Denne film bør være en fast del af forberedelsen til jagten for alle jægere.
Filmens slogan fra dengang ’Se filmen hvis du tør?’ holder stadig, og desuden er retro-looket så absolut moderne.
Vådeskud har tidligere været udsendt i Danmark på både VHS og DVD, og er altså nu også tilmed at finde elektronisk på Jægerforbundets Youtube-Kanal.
En stor tak til den pågældende jagttegnskursuslærer som fik bragt filmen for dagen.